3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. Μ. 1072/482 της 10/22 Φεβρ.  1966 (ΦΕΚ Β΄ 105) Περί οικονομικής ενισχύσεως του Ταμείου Ασφαλίσεως Προσωπικού της Εταιρείας Διαχειρίσεως Ειδών Μονοπωλίου Ελληνικού Δημοσίου δια δραχ. 5.500.000 ετησίως. Εγκρίνομεν όπως η Εταιρεία Διαχειρίσεως των Ειδών του Ελληνικού Μονοπωλίου καταβάλη εις το Ταμείον Ασφαλίσεως του Προσωπικού αυτής ετησίως, αρχής γενομένης από του έτους 1966, ως εισφοράν δραχ. 5.500.000 επί πλέον της παρεχομένης ήδη παρ’ αυτής δυνάμει των κειμένων διατάξεων. Το ως άνω ποσόν των δραχ. 5.500.000 παρακρατείται υπό της Ε.Δ.Ε.Μ.Ε.Δ. συμφώνως προς την παρ. 3 του άρθρ. 1 της από 30.12.1950 συμβάσεως εκ των εισπράξεων εκ της διαθέσεως των Μονοπωλιακών ειδών και αποδίδεται εις το Ταμείον εις τέσσαρας τριμηνιαίας δόσεις και εις το τέλος εκάστης τριμηνίας. 